Bütün bağ sahibləri və həvəskar bağbanların nəzərinə!\n“Modern-Aqro” MMC pestisidlərin və gübrələrin satışından əlavə bağların,əkin sahələrinin və istixanaların kimyəvi mühafizəsi və aqrotexniki qulluq üçün sifarişlər də qəbul edir. Sifarişçi müracət etdikdən sonra müqavilə bağlanılır,quluq ediləcək bağ sahəsindən torpaq nümunəsi götürülərək analiz olunur və analizin nəticələrinə uyğun olaraq aqrotexniki qulluq və kimyəvi mühafizə tədbirlərinə başlanılır. Aqrotexniki və kimyəvi mühafizə tədbirlərin düzgün yerinə yetirilməsi mühüm şərtdir. Bütün sifarişcilərə gələcəkdə lazımi məsləhətləri verməyi öhdəmizə götürürük. Sizinlə əməkdaşlıq etməyimizdən məmnunuq.\nBağları xəstəliklərdən və zərərvericilərdən qorumaq bizim işimizdir !\nBitki mühafizəsi ilə məşğul olmağımızda əsas məqsədimiz Respublikamızda geniş yayılmış xəstəliklər və zərərvericilərlə mübarizə apararaq,aqrotexniki tədbirləri düzgün və vaxtında həyata keçirmək, ekoloji təmiz məhsul əldə etməkdə fermerlərə yaxından kömək etməkdir. Bu məqsədlə biz İngiltərədən,Yaponiyadan,Avstriyadan,Fransadan,Belgiyadan və Hindistandan sınaq üçün pestisid və gübrələri ixrac etdik. Hər bir pestisidi və hər bir gübrəni müxtəlif bölgələrdə, müxtəlif bitkilərdə iki il təcrübə-sinaqdan keçirtdik . Hava və iqlim şəraitinə görə sınadığımız pestisid və gübrələrin məsarif normalarını və tətbiq etmə vaxtlarını tam müəyyənləşdirdik. Hal-hazırda şirkətimizdə Avropa və Asiyə ölkələrində istehsal olunmuş, dövlət qediyyatından keçmiş 25-dən çox pestisid və gübrələr mövcuddur. Gələcəkdə müştərilərlə müntəzəm əlaqədə olaraq onlara lazımı məsləhətləri verməyi, yeniliklərdən xəbərdar etməyi, bir sözlə onlarla əmkdaşlığımızı davam etdirməyi nəzərdə tutmuşuq.\nZərəvericilərə və xəstəliklərə qarşi bitkilərin\nkimyəvi mühafizəsi və alaq otlarına qarşı mübarizə\nYazın elə ilk günlərində meyvə bağlarında bir çox xəstəliklərə rast gəlmək olur. Ağacların çiçəklənmə ərafəsində zərərvericilərə, göbələk xəstəliklərinə tez-tez rast gəlinir. Bu yaranan fəsadları aradan qaldırmaq üçün kimyəvi mühafizə tədbirlərini həyata keçirmək lazımdır. Bunun üçün ziyanverici həşaratlara qarşı, göbələk xəstəliklərinə qarşı, müxtəlif alaq otlarına qarşı lazımı tədbir görülməlidir. Qeyd etdiyimiz kimi yaz aylarında daha çox zərərverici həşaratlara və xüsusəndə şaftalı ağaclarında yarpaq qıvrıqlığına rast gəlinir.\nYaz möhsümündə sıx rast gəlinən xəstəliklərdən biri Şaftalida yarpaq qivriqliğiı xəstəliyidir. Bu xəstəliyyə qarşı vaxtında lazımı tədbirlər görmək lazımdır. Həmin xəstəliklə mübarizədə istifadə edəbiləcəyiniz preparatlar:\n1.Kuproxat- (Avstriya). Dərmanlama zamanı ilk növbədə hava şəraitin sakit, küləksiz olmasına nəzər yetirmək lazımdır. Ağac yarpaqların tam islanması təmin olunlamıdır.\n2.Champion- (Avstriya) əsasən tumurcuqların oyanmamış dövürdə istifadə oluna bilər.\n3.Affet - (Yaponiya) Monlioz xəstəliyinə qarşı.\nƏn geniş yayılmış ziyanverici meyvə çiçəkyeyəni, mənənələr, ağacovan (sariağacqurdu), meyvəyeyənlər, armudbirəsi, almagüvəsi, alma qanli mənənəsi, albalimilçəyi, yarpaq güvəsi, yarpaqbükənlər, tumurcuq tirtillari. Bitkilərin zərif budaqlarında, yarpaqlarında bəzən şirə kimi parlaq, yapışqanlı maddə olur. Bəzən də yarpağın şah damarını xortumu ilə qoparır və nəticədə, yarpaq bükülür. Mənənə həmin büküşün içərisində qidalanır və sürfə qoyaraq çoxalır. Ziyanverici həşəratları məhv etmək üçündür insektisidlər və akarisidlərdən istifadə olunur.\n1. Sipcamol E –(İtaliya) Yastıca,yalançı yastıca, böcəklərin qişliq yumurtalarina və sürfələrinə qarşi istifadə olunur.\n2. Superkil-Forte- (İngiltərə) Mənənə, unlu bit və çiçəkyeyənə qarşi istifadə olunur.\n3. Ortus- (Yaponiya) gənələrə qarşi istifadə olunur.\nAlma bağında rast gəlinən zərərverici və xəstəliklər.\nYastıca və yalançı yastıca – Almada ən böyük problemli zərərverici.\nApplaud-(Yaponiya)-İuyn ayının ortalarında yastıcaların nəslini kəsmək məqsədi ilə-çilənilməlidir.\nAlma iç qurdu - Qış aylarında ağacların catlamış qabıqları arasında sürfə şəklində qışlayan daxili qurd sürfələri aprel ayının sonunda May ayının əvvəlində pupa çəklinə çevrilir. Mayın sonunda pupadan çıxan dişi kəpənəklər isti hava şəraitində yumurtlayırlar. Həmin yumurtalardan çıxan sürfə 4 saat ərzində meyvəyə girərək orda bəslənir və meyvəni tərk edir. Alma qurdu ilə zədələnmiş meyvələr tənəffüsə 2-3 dəfə çox şəkər sərf edir və çürüyür. Bu zərəvericinin zədələdiyi meyvələr adətən yerə tökülür.\nSuperkill-Forte (İngiltərə) - Bitkilərin vegetasiya dövründə zərərvericilərə qarşi istifadə olunur.\nUNLU ŞEH XƏSTƏLİYİ\nUnlu şeh xəstəliyi- Ən çox yayılmış xəstəlik olub, bir çox göbələklər tərəfindən əmələ gəlir. Xəstəlik zamanı yarpaqların, budaqların, gövdələrin və qönçələrin üzəri un kimi ağ və ya bir qədər qonura çalan kiflə örtülmüş olur. Nəticədə, yarpaqlar bükülür, rəngləri ağımtıl olmaqla bitki zəifləyir və məhv olur. Həmin xəstəlik çox sürətlə digər ağaclara yayıla bilər. Bunun qarşısını almaq üçün vaxtında lazımı tədbirlər görülməlidir.\nMystik (Avstriya) – vegetasiya dövründə çilləmə üsulu ilə istifadə olunur.\nQARA LƏKƏ (DƏMGİL) XƏSTƏLİYİ\nQara ləkə (dəmgil) xəstəliyi– alma və armud ağaclarını yoluxduran xəstəlikdir. Onun ən qorxulu halı odur ki, xəstəlik tumurcuqların əmələ gəldiyi dövrdə başlayır. Xəstəlik hər iki bitkinin yarpaq, meyvə üzərində açıq yaşıl yağlı ləkə əmələ gətirir. Dəmgil xəstəlik törədiciləri çantalı göbələklərdir. Venturia inaegualis göbələyi almada, Venturia pirina göbələyi isə armudda dəmgil xəstəliyini törədir. Alma və armud bitkisində dəmgil xəstəliyinin infeksiya mənbəyi tökülmüş xəstə yarpaqlardır. Xəstəliyin inkubasiya müddəti 8-21 gün davam edir\nAffet (Yaponiya)– sistem təsirə malik olub tərkibində maye formasında 200q/lt Pentopirat vardir.\nKuproxat(Avstriya)– suda tez həll olunan qranul formasinda 34.5 % mis (mis sulfat) vardir.\nPirus (İngiltərə)– lokal sistemik və translaminar xüsusiyətinə malik olub, tərkibində maye formasinda 400qr/l Pyrimetanil vardir.\nNando (Avstriya)– sistem təsirli preparat olmaqla tərkibində 500qr/lt Fluazinam vardir.\nLangrif (Hindistan)– kontakt təsirli tərkibində islanan toz formasinda 75% mankozeb vardir\nƏkinçilikdə alaq otlarına qarşı istifadə olunan kimyəvi maddələr herbisidlər adlanır. Əkin sahələrində yayılan alaq otları sürətlə inkişaf edib bitkilərin işıqdan istifadə etməsinin çətinləşdirir, torpaqdan küllü miqdarda su və qida madələrini mənimsəməklə bitkilərin böyümə və inkişafını zəiflədir, məhsulun və məhsuldarlığın kəskin aşağı düşməsinə səbəb olur. Bunun üçün yaz və yay aylarında alaq otlarına qarşı kimyəvi mübarizə aparmaq lazımdı. Kimyəvi mübarizə zamanı hava şəraitinin küləksiz olmamasına nəzər yetirmək lazımdı.\nLucky (İngiltərə) –Sistem təsirlidir, birillik və çoxillik enliyarpaqlı və daryarpaqlı alaq otlarına qarşı istifadə olunur. Tərkibində 480gr/lt Glyphosate isopropylamin duzu vardır.\nCredit Xtreme (Avstriya) –Sistem təsirlidir, birillik və çoxillik enliyarpaqlı və daryarpaqlı alaq otlarına qarşı istifadə olunur. Tərkibində 540gr/lt Glyphosate isopropylamin duzu vardır.\nKabuki (Yaponiya) – Kontakt təsirlidir, enliyarpaqlı alaq otlarına və kök pöhrələrinə qarşı istifadə olunur. Tərkibində 26.5 q/lt Pyrimethanil vardır.


Azərbaycanlı alimlər 400 səhifəlik elmi kitabla konfransa qatılıblar Thursday, May 10, 2018\nSon vaxtlar ABŞ-Azərbaycan münasibətlərində durğunluq müşahidə olunur Thursday, May 10, 2018\nMənəvi inkişaf və ədalətin bərpasi Tuesday, May 08, 2018\nŞaban ayının son günlərinin orucunu əldən verməyin!\nŞəban ayının axır günlərini oruc tutaraq Ramazan ayının orucuna qoşulmaq... Saturday, May 05, 2018\nÇox güman ki, İŞİD və onu idarə edənlər yenidən üzə çıxmaq üçün növbəti xaos dövrünü gözləyir. Buna qədər isə vaxtaşırı olaraq “varlıqlarını” qanlı formada İraqa və bütün dünyaya xatırladırlar. Friday, May 04, 2018\nİmam Mehdinin (ə.c) dünyamiqyaslı qıyamı və inqilabı şiə mənbələri ilə yanaşı, digər İslam məzhəblərinin etiqad mədəniyyətində də geniş şəkildə bəhs edilmişdir. Thursday, May 03, 2018\nBu gün Şaban ayının 15-i 12-ci İmam, Həzrəti Məhdinin təvəllüd günüdür Wednesday, May 02, 2018\nYevlaxda məscid söküldü\nŞəbistan Xəbər Agentliyi: Sosial şəbəkələrdə Yevlax rayonu yerləşən Aran qəsəbəsində sakinlərin yardımı ilə inşa edilmiş məscid söküldüyünü göstərən görüntülər yayılıb. Monday, April 30, 2018\nMütəşabih ayələr nə üçün nazil edilib? İlahiyyatçı cavab verir\nHörmətli oxucular! İslam.az “Quranı anlayaq” rubrikasında növbəti məqaləni diqqətinizə təqdim edir. Xatırladaq ki, bu rubrikada Siz Müqəddəs Kitabımızda yer alan konkret ayələrin təfsiri ilə tanış olmaq imkanı qazanırsınız. Saturday, April 28, 2018\nHədislər aynasinda şəban ayinin fəziləti-7\nŞəban ayında 8-15 gün oruc tutmağın savabı Wednesday, April 25, 2018


Həqiqətə qovuşmaq naminə hətta acı qul taleyini yaşamış Səlman nəhayətdə məqsədinə çataraq, İslamda qədərincə uca bir məqam qazanır. O, həzrət Peyğəmbərdən (s) “Səlman biz Əhli-beytdəndir” kimi misilsiz bir təltif alır.\nMəsihilərə xəbər göndərdim ki, mən onların dinini qəbul etmişəm. Onlardan xahiş etdim ki, Şamdan karvan gələndə mənə xəbər versinlər. Həmin karvanla Şama getmək qərarına gəlmişdim. Qərarımı həyata keçirdim. Atamın həbsindən qaçıb, Şama üz tutdum. Kilsələrin rəisi və böyük alim, “Usquf” adlanan şəxsin yanına getdim. Başıma gələnləri ona danışdım. Usqufun yanında qalıb, ibadət və təhsilə məşğul oldum.\nSonuncu abiddən soruşdum ki, özündən sonra kimə üz tutmağımı məsləhət görürsən. Dedi: “Elə bir şəxs tanımıram, amma indi İbrahim dinindən olan növbəti Peyğəmbərin zühuru gözlənilir. Həmin peyğəmbər iki daş-kəsəklik arasında xurma bağları olan ibr məntəqəyə hicrət edəsidir. Əgər imkan tapsan, özünü ona çatdır. O Peyğəmbərin əlamətlərindən biri budur ki, sədəqə götürməz, amma hədiyyə qəbul edər; onun iki çiyni arasında peyğəmbərlik nişanı var. Onu bu nişanla hökmən tanıyarsan.”\nMədinədə sahibimin xurma bağında işləyirdim. Bir müddət sonra Allah öz Peyğəmbərini seçdi. Onun besətindən, peyğəmbərliyə çatmasından bir qədər sonra Mədinəyə hicrət etdiyini eşitdim. Qobada Bəni-Əmr ibn Of tayfasının yanında qaldı. Sahibimin öz əmisi oğlu ilə söhbətlərindən anladım ki, axtardığım peyğəmbər elə odur. Gecə məxfi şəkildə evdən çıxıb, özümü Qobaya çatdırdım. Peyğəmbərin xidmətinə yetişdim. Hüzurunda bir neçə nəfər vardı. Dedim ki, siz bu yerdə qəribsiniz, mənimsə bir miqdar sədəqə azuqəm var, hansınıza verməyim daha yaxşıdır? Peyğəmbər səhabələrinə “Allahın adı ilə başlayın” buyurub, özü süfrəyə əl uzatmadı. Öz-özümə dedim ki, sədəqəyə toxunmaması onun peyğəmbərliyinin nişanəsidir.\nŞahid oldu könül aman nələrə\nİslam Peyğəmbəri (s) buyurmuşdur: “Əgər din Sürəyyada da (bürc) olmuş olsaydı, Səlman ona yol tapardı.” Bəli, ciddi çalışmalar nəticəsində insan haqq yolu tapa bilir. Peyğəmbərin səhabələri arasında kimsə elm və bilikdə Səlmana çatmadı. Səlman öz uzun ömrü boyu ardıcıl şəkildə elm və mərifətini artırardı. O, məsihi böyüklərinin yanında da bu məqsədlə uzun illər qalmışdı. Bir vaxt həzrət İsanın vəsilərindən sayılardı.\nHər insan Səlmanın elm və agahlığının dərinliyini anlamaq gücündə deyil. İnsanlar yalnız öz tutumları həddində elmə yiyələnə bilirlər. Səlman öz elmi məqamı haqqında belə deyir: “Ey insanlar, əgər bildiklərimdən sizi xəbərdar etsəydim, “Səlman divanədir”, ya da “Onu öldürənə alqış” deyərdiniz.” Səlman gələcək hadisələrdən xəbərdar olar, insanları qiyafəsindən tanıyar, qeybdən xəbər verərdi. Səlmanın uca elmi məqamı haqqında İmam Sadiq (ə) buyurmuşdur: “İslamda Səlmandan elmli, fəqih insan xəlq olunmamışdır.” Həzrət Əli (ə) və digər məsum imamlar Səlmanı keçmiş və gələcəkdən xəbərdar bir insan kimi yad edirlər. Əmirəl-möminin Əli (ə) Peyğəmbərin (s) yaxınları haqqında danışarkən Səlmanın adına çatdıqda buyurur: “Bəh-bəh, Səlman biz Əhli-beytdəndir. Siz Səlman kimisini haradan tapa bilərsiniz?! O, həkim Loğman kimidir, əvvəlin və sonranın elmini bilir, Səlman nəhayətsiz bir dəryadır...”\nSəlman “Məhəmmədi elmlər” xəzinəsi idi. Bir dəfə o, həzrət Peyğəmbərin (s) xidmətində olarkən Peyğəmbər onun haqqında xoş sözlər deyib, yanında oturdur. Cabir ibn Əbdüllah Ənsari Peyğəmbərdən (s) Səlman haqqında soruşduqda həzrət (s) buyurur: “Səlman nəhayətsiz elm dəryasıdır, Səlman əvvəlin və sonranın elmlərinə vaqifdir. Səlmanı düşmən biləni Allah düşmən bilər, onu dost biləni Allah dost bilər.” Digər bir rəvayətdə Səlman dərin dəryaya, sonsuz xəzinəyə, şirin və hikmət dolu çeşməyə bənzədilir.\nSəlman Həzrət Əli (ə) haqqında xüsusi bir əqidə və mərifətə malik olmuşdur. O, Həzrət Əlinin (ə) məqamını düzgün tanıya bilmiş və onu Peyğəmbərin varisi, canişini kimi qəbul etmişdir. Həzrət Peyğəmbərin (s) vəfatından sonra Səlman bu yolda sabitqədəm olmuşdur. Peyğəmbərin vəfatından sonra məsciddə hamının gözü qarşısında Həzrət Əlinin (ə) hüquqlarını xatırladan və bu hüquqları müdafiə edənlərdən biri də Səlman olmuşdur. Səlman həmin dövrün xəlifəsi qarşısında ayağa durub etiraz edən ikinci şəxs olmuşdur: “Nə etdiyinizi bilmədiniz... Ey Əbu-Bəkr əgər sənin qarşına cavabını bilmədiyin bir məsələ çıxsa, nəyə istinad edəcəksən? Səndən cavabını bilmədiyin bir söz soruşulsa, kimə pənah aparacaqsan? Özünü Peyğəmbərə ən yaxın, Allah kitabını ən gözəl bilən və Peyğəmbər yolunda qabaqcıl olan şəxsdən üstün tutmağa əsasın nədir? Peyğəmbər (s) həyatı boyu onu üstün tutdu və ölümü zamanı da onun haqqını sizə vəsiyyət etdi. Siz Peyğəmbərin buyuruqlarını unutmuş, onun vəsiyyətlərini yaddan çıxarmış, vədinə xilaf çıxmış şəxslərsiniz...”\n“Agah olun! Əgər əvvəlcədən vilayət əmrini Əlinin ixtiyarına versəniz səmadan və torpaqdan, başınız üstən və ayağınız altdan ruzi yeyəcəksiniz... Belə olmazsa, bəla gözləyin. Mən sizinlə əlaqəni qırıram. Agah olun, əgər mənim vəzifəm zülmün dəfi, işimi yerinə yetirmək, dinə yardım göstərmək olarsa, qılıncımı çiynimə qoyub, qədəm-qədəm şəmşir çalası, yara-yara irəli gedəsiyəm.\nİbn Abbas Səlmanı yuxuda görüb ondan soruşur ki, behiştdə Allaha və Onun rəsuluna imandan sonra nə üstün sayılır? Səlman belə cavab verir: “Allaha və Onun Peyğəmbərinə imandan sonra Əli ibn Əbi-Taliblə dostluq, onun vilayətinə tabeçilikdən üstün bir şey yoxdur.”\nDünyaya qul olmamaq, onun əsarətindən azad qalmaq, ötəri cazibələrə uymamaq, axirətlə müqayisədə dünyanı heç saymaq “zöhd” adlandırılan ilahi xüsusiyyətlərdəndir.\nSəlman zöhd və təqvada da elə bir məqama çatmışdı ki, ideal və nümunə kimi tanınmışdı. O daim misilsiz zöhdü ilə yad edilmişdir. Hazırkı dövrdə bir möminin üstün təqvasını nəzərə çatdırmaq üçün onu “dövrünün Səlmanı” adlandırırlar.\nSəlmanın zöhd və təqvası onun dərin imanından qaynaqlanırdı. Böyük iman sahibləri heç vaxt dünya istəklərinə əsir olmurlar. İmam Sadiq (ə) buyurmuşdur: “İman on dərəcədir. Miqdad səkkizinci, Əbuzər doqquzuncu, Səlman isə imanın onuncu dərəcəsindədir.”\nBir gün iki müsəlman Səlmana qonaq olur. Səlman süfrəyə bir parça çörək və duz qoyur. “Peyğəmbər (s) qadağan etmiş olmasaydı, daha yaxşı süfrə açardım”, deyir. Qonaqlardan biri “bir qədər göyərti olsaydı, yaxşı olardı”, deyə Səlmana müraciət edir. Səlman küçəyə çıxır və aftafasını bir dükanda girov qoyub, göyərti alır. Süfrə yığışıldıqda qonaqlardan biri belə dua edir: “Allaha həmd oxuyuram ki, bizi verdiyi nemətlərdən qane etdi.” Səlman isə belə deyir: “Əgər qane olsaydın, mənim aftafam girov qoyulmazdı.”\nSəlman beytülmaldan aldığı cüzi maaşının da böyük hissəsini fəqir-füqəraya paylayardı. Bir dəfə əlindəki bir dirhəmə baxıb deyir: “Xurma yarpağı alıb, ondan səbət toxuyar və üç dirhəmə sataram. Qazanacağım iki dirhəmdən bir dirhəmini ailə-uşağıma xərcləyərəm, o birini isə sədəqə verərəm.”\nİmam Sadiq (ə) nəql edir ki, bir gün həzrət Peyğəmbər (s) öz yaxınlarına buyurur: “Sizlərdən hansınız bütün günləri ardıcıl oruc tutur?” Səlman cavab verir ki, ya rəsuləllah, mən! Peyğəmbər (s) soruşur: “Sizlərdən hansınız bütün gecələri ardıcıl ibadətə məşğul olur?” Yenə Səlman cavab verir ki, mən!” Həzrət (s) növbəti sualını verir: “Sizlərdən eləsi varmı ki, bir günə bir Quran oxuyub xətm etsin?” Səlman cavab verir ki, ya rəsuləllah, mən!\nSəlmanın cavabları məclisdəkilərdən birini narahat edir. Həmin şəxs Səlmanı özünü tərifləməkdə ittiham edərək deyir: “Əksər günlər Səlmanın oruc olmadığını görmüşəm. Gecələrin də çoxunu yatır. Həm də əksər vaxtlar susur. Necə ola bilər ki, belə bir adam daim oruc olsun, gecələri ibadət etsin və bir günə Quranı oxuyub başa vursun?”\nPeyğəmbər (s) buyurdu: “Sakit ol, sənin Loğman kimisi ilə nə işin! Əgər necəliyini bilmək istəyirsənsə, onun özündən soruş.” Səlman öz dediklərini belə izah etdi: “Ayda üç gün oruc tuturam. Allah-təala buyurur ki, hər kəs yaxşı iş görsə, həmin işin əvəzini onqat alacaq. Demək, mənim orucum otuz gün olur. Şəbanın sonuncu günü oruc tutub, onu ramazanın əvvəlinci günü ilə əlaqələndirirəm. Belə edənlərə həmişə oruc tutanların mükafatı verilir. Peyğəmbərimiz (s) buyurmuşdur ki, hər kəs pak, dəstəmazlı, təharətli halda yatsa, bütün gecəni ibadət etmiş kimidir. Quran xətminə gəldikdə isə, Peyğəmbər (s) Əli (ə) haqqında buyurmuşdur ki, sən “qul huvəllah”ın oxşarısan; o surəni bir dəfə oxuyan Quranın üçdə birini oxumağın, iki dəfə oxuyan Quranın üçdə ikisini oxumağın, üç dəfə oxuyan isə bütün Quranı xətm etməyin savabını alır; ya Əli, hər kəs səni dildə dost tutsa, imanının üçdə biri, hər kəs həm qəlbi, həm də dili ilə sənə dost olsa, imanının üçdə ikisi və hər kəs həm qəlbi, həm dili, həm də əqli ilə sənə yardımçı olsa, bütün imanı kamala çatar.”\nMənbə: Cəvad Mühəddisi, "Səlman Farsi" (İdeallarla tanışlıq), Tərcümə edən: Məhəmməd Turan.\n “Biharül-ənvar”da Səlmanın Şirazdan olması bildirilir.\n “Biharül-ənvar”, c. 22, s. 355-362.\n İbn Əbül-Hədid, “Nəhcül-bəlağə”nin şərhi”, c. 18, s. 36.\n “Ricale-kəşşi”, s. 20.\n “Tənqihul-məqal”, c. 2, s. 47.\n İbn Əbül-Hədid, “Nəhcül-bəlağə”nin şərhi, c. 18, s. 36.\n “Biharül-ənvar”, c. 22, s. 347.\n “Tərcümeye-ehtecace-Təbərsi”, c. 1, s. 208.\n “Biharül-ənvar”, c. 22, s. 321.\n Həmin mənbə, s. 341.\n “Şərhe-“Nəhcül-bəlağə”, s. 336.\n Həmin mənbə, c. 3, s. 155.\n “Həyatus-səhabə”, c. 2, s. 166.\n “Biharül-ənvar”, c. 22, s. 318.